Nikto z nás asi nepochybuje že opotrebovaný kuchynský olej nepatrí do výlevky umývadla. Environmentálna záťaž ktorú prináša takéto počínanie je jasná. Už menej jasné sú aj technické problémy a ekonomické škody, ako následok takéhoto nakladania s odpadom z našich kuchýň. V prvom rade sú to škody, ktoré odčerpávajú peniaze z vreciek nás všetkých. Spôsobujú ich komplikácie pri čistení odpadových vôd, poškodzovanie technického vybavenia čističiek, konkrétne "zalepovanie" filtrov a sít a následné predraženie celého technologického procesu čistenia odpadových vôd.
Pohľad do kalendára zberu triedeného odpadu nám prezradí, že na dnešný dátum v centre mesta, konkrétne v obvode 3. pripadol zber toho záhradného. Samotný zber je vykonávaný dvoma traktormi. Jeden zbiera konáre, ktoré pocestujú po zozbieraní na štiepkovanie, druhý zbiera plastové vrecia s priamo kompostovateľným záhradným odpadom, teda trávou, lístím a popadaným ovocím, či znehodnotenou zeleninou, ktorý je vyvezený na mestské kompostovisko.
Dnešný deň nás zobudil do typicky jesenného počasia – ranným chladom a hmlou. A tak tento rok zrejme už naposledy partia chlapov z TSM vykášala koryto Prejtského potoka a jeho okolie.
Bez podnetov od Vás, občanov mesta naša činnosť nemôže byť natoľko efektívna, ako by mohla byť. Pokiaľ zistíte v meste havarijný stav, dajte nám vedieť. Tak ako v prípade padnutého stromu po silnom nočnom vetre z nedeľe 13. na pondelok 14.9.2015, môžte využiť aj stálu službu mestskej polície:
Telefón: +421 42 159
Mobil: +421 908 788 159
Sme radi že môžeme začať toľkými novotami. Prvý príspevok na novej, práve sa rodiacej web stránke našej spoločnosti a hneď tak významná udalosť.
Dnes sme sa dočkali veľkého darčeku v podobe malého nákladného trojstranného valníku na podvozku 4×4 od Talianskej firmy DURSO, zaoberajúcej sa prevažne výrobou malej techniky pre potreby komunálnych služieb, prevádzok údržby cestných komunikácií a strojových zariadení pre záhradnícke prevádzky.